Diari Oficial de la Generalitat Valenciana


Sumari del DOGV 7044, del 12-06-2013 (2013/5780)

Notificació de la sentència dictada en el procediment de guarda i custòdia número 247/2013.
-------------------------------------------------------------------------------------------

### Dades del document

Número de DOGV
:   7044

Data del DOGV
:   12-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5780


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 247/2013. [2013/5780]  
Juí: família, guarda, custòdia, aliments fill menor no matrimoni consensuat 000247/2013.   
Part demandant: Nelcy Karen Pérez Rojas.  
Part demandada: Jaime Eduardo Viruez Gálvez.   
En el juí a què es fa referència s'ha dictat la resolució que té el text literal següent:   
«Dispositiva  
Estime la demanda plantejada per Nelcy Karen Pérez Rojas, representada per la procuradora senyora Del Moral Aznar, contra Jaime Eduardo Viruez Gálvez, declarat en rebel·lia, sobre guarda, custòdia i aliments de fill menor, i he disposat les mesures definitives següents derivades del cessament de la convivència entre les parts:  
1a L'atribució de l'exercici exclusiu de la pàtria potestat sobre la filla menor, K. L., nascuda el dia 20 de juliol de 2009, a la mare Nelcy Karen Pérez Rojas.  
2a S'atribuïx la guàrdia i custòdia de la filla menor, K. L., a la mare Nelcy Karen Pérez Rojas.  
3a No es fixa sistema de visites paternofilial, sense perjuí que el progenitor rebel, Jaime Eduardo Viruez Gálvez, la puga sol·licitar en el procediment adequat en benefici de la menor.  
4a Jaime Eduardo Viruez Gálvez contribuirà com a prestació per aliments per a la filla menor abonant a la mare, Nelcy Karen Pérez Rojas, en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada en relació amb l'índex de preus al consum, juntament amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
Tot això, sense que pertoque fer una expressa imposició de les costes processals del present procediment a cap de les persones litigants.  
  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, es portarà una testimoniança a les actuacions originals i es notificarà a les parts, amb l'advertiment que, en contra, s'hi pot interposar en este Jutjat un recurs d'apel·lació, dins dels 20 dies següents a la notificació, amb la consignació prèvia de la quantitat de 50 euros en el compte de consignacions d'este Jutjat, que pronuncie, mane i firme.  
Publicació. La sentència anterior va ser llegida i publicada pel magistrat jutge que la va dictar, de forma legal, i en el mateix dia de la seua data. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència a Jaime Eduardo Viruez Gálvez.  
  
L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
  
València, 30 de maig de 2013.- El secretari judicial: Rafael Roselló Sobrevela.